
Мандат 2003 – 2007 г.

Протокол №_ от заседание на Общински съвет – Елена, проведено на 30.06.2006 г.


ПРОТОКОЛ
№8
Днес 30.06.2006 г. от 14.15 часа в малката зала на Община Елена се проведе заседание на ОБЩИНСКИ СЪВЕТ – ЕЛЕНА. В работата на заседанието участие взеха 16 общински съветници от общо 17, като отсъства общинския съветник: инж. Дилян Млъзев. От Общинска администрация участие взеха: кмета на общината г-н Сашо Топалов, зам.кмета на общината г-н Йордан Кирчев, секретаря на общината г-жа Валентина Мирчева, г-ца Петя Добрева – ст.експерт „ОС”, Стоян Пенков – кмет на с. Константин, Стефан Няголов – кмет на с. Беброво, Зоя Ангелова – кмет на с. Майско, Назифе Кямилова – кмет на с. Каменари, Михаил Трашлиев – кметски наместник с. Костел, Сийка Николова – кметски наместник с.Марян, Стефан Котуков – кметски наместник с.Буйновци, Стефан Чуканов – кметски наместник с. Палици и граждани.
Председателят на Общински съвет г-н Симеон Кънчев, след като констатира необходимия кворум от общинските съветници, съгласно чл. 27, ал. 2 от ЗМСМА откри заседанието. При откриване на заседанието в залата присъстват 16 общински съветника.
Председателят на Общински съвет запозна присъстващите с проекта за дневен ред:
ПРОЕКТ ЗА ДНЕВЕН РЕД:

1. Предложение относно промяна в структурата на Общинска администрация.

Вн.: Кмета на общината

2. Предложение определяне статут на общинските жилища.

Вн.: Кмета на общината

3. Предложение относно утвърждаване на начална конкурсна цена, конкурсни условия, конкурсна документация и комисия за продажба на имот – частна общинска собственост.

Вн.: Кмета на общината

4. Предложение относно продажба на имот – общинска собственост (находящ се в с.Константин).

Вн.: Кмета на общината

5. Предложение относно продажба на имот – общинска собственост (находящ се в с.Дрента).

Вн.: Кмета на общината

6. Предложение относно продажба на придаваеми части от имоти – общинска собственост.

Вн.: Кмета на общината

7. Предложение относно предоставяне на помещение на РЗОК – гр.В.Търново.

Вн.: Кмета на общината
Председателя на Общинския съвет г-н Симеон Кънчев след като запозна присъстващите с проекта за дневен ред предложи, като т.8 в проекта за дневен ред да се добави предложението за одобряване от Общински съвет – Елена на пазарна оценка и като т.9 в проекта за дневен ред да се добави предложението за даване съгласие на Общински съвет – Елена – за промяна в приетото разпределение на средства по чл. 86, ал.1 от ПМС № 14/31.01.2006 г. за изпълнение на Закона за държавния бюджет на Република България за 2006 г., за изграждане и ремонт на общински пътища.

Председателят на Общински съвет – Елена г-н Симеон Кънчев даде думата по внесения проект за дневен ред.

Изказвания по проекта за дневен ред не бяха направени.

В залата присъстват 16 общински съветника.

Председателят на Общински съвет г-н Симеон Кънчев подложи на гласуване, като т.8 в проекта за дневен ред да се добави предложението за одобряване от Общински съвет – Елена на пазарна оценка:

“ЗА” – 14,  “ПРОТИВ” – 2, “ВЪЗДЪРЖАЛИ СЕ” –  няма. Приема се.

Председателят на Общински съвет г-н Симеон Кънчев подложи на гласуване, като т.9 в проекта за дневен ред да се добави предложението за даване съгласие на Общински съвет – Елена – за промяна в приетото разпределение на средства по чл. 86, ал.1 от ПМС № 14/31.01.2006 г. за изпълнение на Закона за държавния бюджет на Република България за 2006 г., за изграждане и ремонт на общински пътища:

“ЗА” – 16,  “ПРОТИВ” – няма, “ВЪЗДЪРЖАЛИ СЕ” –  няма. Приема се.
Председателят на Общински съвет г-н Симеон Кънчев подложи на гласуване, предложения проекта за дневен ред с гласуваните т.8 и т.9:

“ЗА” – 15,  “ПРОТИВ” – 1,  “ВЪЗДЪРЖАЛИ СЕ” – няма. Приема се.

След проведеното гласуване бе приет следния:
ДНЕВЕН РЕД:

1. Предложение относно промяна в структурата на Общинска администрация.

Вн.: Кмета на общината

2. Предложение определяне статут на общинските жилища.

Вн.: Кмета на общината

3. Предложение относно утвърждаване на начална конкурсна цена, конкурсни условия, конкурсна документация и комисия за продажба на имот – частна общинска собственост.

Вн.: Кмета на общината

4. Предложение относно продажба на имот – общинска собственост (находящ се в с.Константин).

Вн.: Кмета на общината

5. Предложение относно продажба на имот – общинска собственост (находящ се в с.Дрента).

Вн.: Кмета на общината

6. Предложение относно продажба на придаваеми части от имоти – общинска собственост.

Вн.: Кмета на общината

7. Предложение относно предоставяне на помещение на РЗОК – гр.В.Търново.

Вн.: Кмета на общината
8. Предложение относно одобряване от Общински съвет – Елена на пазарна оценка.

Вн.: ПК ”ОСЗГ”
9. Предложение относно даване съгласие на Общински съвет – Елена – за промяна в приетото разпределение на средства по чл. 86, ал.1 от ПМС № 14/31.01.2006 г. за изпълнение на Закона за държавния бюджет на Република България за 2006 г., за изграждане и ремонт на общински пътища.

Вн.: Кмета на общината
По първа точка от дневния ред:

Председателят на Общински съвет г-н Симеон Кънчев даде думата на кмета на общината г-н Сашо Топалов да запознае присъстващите с предложението за промяна в  структурата на Общинска администрация.

Кмета на общината г-н Сашо Топалов запозна присъстващите с предложението за промяна в  структурата на Общинска администрация.

Председателя на Общински съвет даде думата за изказване на становище на:

Георги Аргиров – председател на Постоянната комисия по “Местно самоуправление, нормативна уредба, регионална политика и евроинтеграция”: Постоянната комисия разгледа на свое заседание проведено на 28.06.2006 г. от 16.00 часа предложението за промяна в структурата на Общинска администрация, като го подкрепя с 5 гласа „за”.
Дадена бе думата за изказвания. Такива не постъпиха.
В залата присъстват 16 общински съветника.
Председателят на Общински съвет г-н Симеон Кънчев подложи на гласуване предложението за промяна в структурата на Общинска администрация:
“ЗА” – 16, “ПРОТИВ” – няма, “ВЪЗДЪРЖАЛИ СЕ” – няма. Приема се.

След проведеното гласуване Общински съвет – Елена взема следното
РЕШЕНИЕ № 43/ 30.06.2006 г.
ОТНОСНО: Промяна в структурата на общинска администрация
На основание чл.21, ал.1, т.2 от Закона за местното самоуправление и местната администрация, Общински съвет – Елена
РЕШИ:

1. Утвърждава следните промени в структурата на общинска администрация:

1.1.Разкриват се следните звена и длъжности, считано от 01.05.2006 година

1.1.1. Звено за вътрешен одит

Б 7 - Главен вътрешен одитор (до прехвърлянето Държавен вътрешен одитор)

Б 7 - Старши вътрешен одитор (до прехвърлянето Старши вътрешен одитор)

1.2. Трансформира се длъжността:

1.2.1. в дирекция „ХД” (Хуманитарни дейности)

Б 10–Младши експерт–секретар на МКБППМН в Б 8 Секретар на МКБППМН, считано от 01.04.2006 г.
По втора точка от дневния ред:

Председателят на Общински съвет г-н Симеон Кънчев даде думата на кмета на общината г-н Сашо Топалов да запознае присъстващите с предложението за определяне статут на общинските жилища.

Кмета на общината г-н Сашо Топалов запозна присъстващите с предложението за определяне статут на общинските жилища.

Председателя на Общински съвет даде думата за изказване на становище на:
Стоян Николов - председател на Постоянната комисия по “Общинска собственост, земеделие и гори”: Постоянната комисия разгледа на свое заседание проведено на 28.06.2006 г. от 16.30 часа предложението за определяне статут на общинските жилища, като го подкрепя с 4 гласа „за”.

Председателят на Общински съвет – Елена г-н Симеон Кънчев даде думата на:

Д-р Даниела Лаловска – общински съветник: Уважаеми г-н Председател, дами и господа общински съветници. Изказвам мнение, че би трябвало да има само промяна в списъка на общинските жилища, които се отдават под наем на нуждаещите се, а не всяка година да приемаме такъв списък. Имам и един въпрос. Общинската администрация изготвя ли Наредба за предоставяне на общински жилища и ако е така кога ще е готова тя?

Председателят на Общински съвет – Елена г-н Симеон Кънчев даде думата на:

Г-н Сашо Топалов – кмет на общината: Нямам нищо против да внасяме в Общинския съвет само актуализация на списъка с общинските жилища – отдавани под наем. Но от предложението внесено по този начин нагледно се виждат броя, вида и местонахождението на общинските жилища. Ще изготвим Наредбата за предоставяне на общинските жилища, но никъде в нормативните документи не пише, че администрацията е длъжна да изготви и внесе в Общинския съвет такава Наредба.

Председателят на Общински съвет – Елена г-н Симеон Кънчев даде думата на:

Инж.Иван Маринов – общински съветник: Моят въпрос е по скоро към г-н Кирчев. Не е пряко свързан с това решение, но косвено го касае. Г-н Кирчев ще внесете ли в Общинския съвет Отчет за правоимащите по ПМС № 70.  Мислено ли е за обезщетяване?

Председателят на Общински съвет – Елена г-н Симеон Кънчев даде думата на:

Г-н Йордан Кирчев – заместник кмет на общината: Да имаме такава готовност ще го внесем за разглеждане на следващо заседание на Общинския съвет. Само искам да уточня, че в списъка за правоимащи за обезщетяване са останали само две лица.

Други изказвания не постъпиха.

В залата присъстват 16 общински съветника.

Председателят на Общински съвет г-н Симеон Кънчев подложи на гласуване предложението за определяне статут на общинските жилища:
“ЗА” – 15, “ПРОТИВ” – няма, “ВЪЗДЪРЖАЛИ СЕ” – 1. Приема се.
След проведеното гласуване Общински съвет – Елена взема следното

РЕШЕНИЕ № 44/ 30.06.2006 г.

ОТНОСНО: Определяне статут на общинските жилища

На основание чл.21, ал.1, т.8 от ЗМСМА във връзка с чл.42, ал.2 от ЗОС, Общински съвет – Елена
РЕШИ:

1. Определяне броят, вида и местонахождението на общинските жилища по своето предназначение в групите по чл. 42, ал. 1 от ЗОС както следва:

1.1
 Жилища за отдаване под наем:

-
гр. Елена, ул. “Иван Момчилов” № 95, вх. В, ет. 4- гарсониера;

-
гр. Елена, ул. “Иван Момчилов” № 89, вх. Б, ет. 5, ап. 14 – двустаен;

-
гр. Елена, ул. “Пролет” №2, вх. А, ет. 1, ап. 2 – гарсониера;

-
гр. Елена, ул. “Пролет” №2, вх. А, ет. 3, ап.8 – гарсониера;

-
гр. Елена, ул. “Пролет” №2, вх. Б, ет 2, ап. 11 – гарсониера;

-
гр. Елена, ул. “Пролет” №2, вх. Б, ет. 2, ап. 5 – гарсониера;

-
гр. Елена, ул. “Пролет” №2, вх. Б, ет. 3, ап. 8 – гарсониера;

-
гр. Елена, ул. “Пролет” №2, вх. Б, ет. 4, ап. 11 – гарсониера;

-
гр. Елена, ул. “Ив. Момчилов” №97, вх. А, ап. 11- едностаен;

-
гр. Елена, ул. “Ив. Момчилов” №97,вх. Б, ап. 1 – тристаен;

-
гр. Елена, ул. “Крайбрежна” № 32, вх. А, ап. 6 – тристаен;

-
гр. Елена, ул. “Крайбрежна” № 32, вх. Б, ап. 11 – едностаен;

-
гр. Елена, ул. “Крайбрежна” № 32, вх. В, ап. 6 – двустаен;

-
гр. Елена, ул. “Пролет” №1, ет. 2, ап.12 – двустаен;

-
гр. Елена, ул. “Пролет” №1, ет. 2, ап.14 – двустаен;

-
гр. Елена, ул. “Пролет” №1, ет. 2, ап.15 – двустаен;

-
гр. Елена, ул. “Пролет” №1, ет. 2, ап.16 – двустаен;

-
гр. Елена, ул. “Пролет” №1, ет. 2, ап.17 – двустаен;

-
гр. Елена, ул. “Пролет” №1, ет. 2, ап.18 – двустаен;

-
гр. Елена, ул. “Пролет” №1, ет. 2, ап.19 – двустаен;

-
гр. Елена, ул. “Пролет” №1, ет. 2, ап.20 – двустаен;

-
гр. Елена, ул. “Ст. Михайловски” № 11 – втори етаж;

-
гр. Елена, ул. “В. Левски” №32 – двустаен;

-
гр. Елена, ул. “Робовска” № 41 – двустаен – 16 бр.;

-
с. Илаков рът, АОС №226, пл. № 21;

-
с. Тодювци, АОС № 7,пл. №62;

1.2
 Резервни жилища

-
гр. Елена, ул. “Ив. Момчилов” № 95, вх. В, ет. 5 – гарсониера;

-
гр. Елена, ул. “Ст. Михайловски” №13;

-
гр. Елена, ул. “В. Левски” № 72;

-
гр. Елена, ул. “Ив. Момчилов” № 97,вх. А, ап. 13 – тристаен;

-
гр. Елена, ул. “Свобода” № 11;
По трета точка от дневния ред:

Председателят на Общински съвет г-н Симеон Кънчев даде думата на кмета на общината г-н Сашо Топалов да запознае присъстващите с предложението за утвърждаване на начална конкурсна цена, конкурсни условия, конкурсна документация и комисия за продажба на имот – частна общинска собственост.

Кмета на общината г-н Сашо Топалов запозна присъстващите с предложението за утвърждаване на начална конкурсна цена, конкурсни условия, конкурсна документация и комисия за продажба на имот – частна общинска собственост.

Председателя на Общински съвет даде думата за изказване на становище на:

Стоян Николов – председател на Постоянната комисия по “Общинска собственост, земеделие и гори”: Постоянната комисия разгледа на свое заседание проведено на 28.06.2006 г. от 16.30  часа  предложението  за утвърждаване на начална конкурсна цена, конкурсни условия, конкурсна документация и комисия за продажба на имот – частна общинска собственост, като го подкрепя с 4 гласа „ за”.

Дадена бе думата за изказване на становище на:

Инж. Георги Аргиров – председател на Постоянната комисия по “Местно самоуправление, нормативна уредба, регионална политика и евроинтеграция”: Постоянната комисия разгледа на свое заседание проведено на 28.06.2006 г. от 16.00 часа предложението за утвърждаване на начална конкурсна цена, конкурсни условия, конкурсна документация и комисия за продажба на имот – частна общинска собственост, като го подкрепя с 4 гласа „ за” и 1 „въздържал се”.

Председателят на Общински съвет – Елена г-н Симеон Кънчев даде думата на:

Инж.Иван Маринов – общински съветник: Какъв е статута на това жилище? Доколкото съм информиран в къщата има наематели. Каква ще е съдбата им?

Председателят на Общински съвет – Елена г-н Симеон Кънчев даде думата на:

Г-н Сашо Топалов – кмет на общината: Съдбата на наемателите е съдба на наематели. Този имот след решението за замяна, което всички си спомняте, няма статут за жилищен имот и не случайно не фигурира в предходния списък. Интерес за закупуване на имота находящ се на ул.”Васил Левски” № 105 има. Имотът е записан като общинска собственост.

Други изказвания не постъпиха.

В залата присъстват 16 общински съветника.

Председателят на Общински съвет г-н Симеон Кънчев подложи на гласуване предложението за утвърждаване на начална конкурсна цена, конкурсни условия, конкурсна документация и комисия за продажба на имот – частна общинска собственост:
“ЗА” – 14, “ПРОТИВ” – 1, “ВЪЗДЪРЖАЛИ СЕ” – 1. Приема се.
След проведеното гласуване Общински съвет – Елена взема следното

РЕШЕНИЕ № 45/ 30.06.2006 г.

ОТНОСНО: Утвърждаване на начална конкурсна цена, конкурсни условия, конкурсна документация и комисия за продажба на имот – частна общинска собственост

На основание чл.21, ал.1, т.8 от ЗМСМА, чл.35, ал.1 от ЗОС, чл.49, ал.2 от НРПУРОИКПКООЕ, Общински съвет – Елена
РЕШИ:

1. Обявява конкурс за продажбата на недвижим имот – частна общинска собственост, актуван с АОС № 291/21.08.2002 г., представляващ УПИ ІV - 676, кв. 4 по плана на гр. Елена с площ от 994 кв. м. заедно с двуетажна паянтова къща със застроена площ 140 кв. м. и стопански сгради, при граници на имота: улица, имот ІІІ-674, 675.

Утвърждава начална конкурсна цена за имота от 16 300 лв. без ДДС в т.ч. 11 183 лв. земя, като върху достигнатата конкурсна цена за сградата се начислява ДДС.

2. Утвърждава конкурсни условия, както следва:

2.1. До участие в конкурса се допускат физически лица, непритежаващи собствено жилище в гр. Елена, нямащи просрочени парични задължения към Община Елена, данъчните и осигурителните органи.

2.2. Депозитът за участие е в размер на 10% от началната конкурсна цена;

2.3. Предложението трябва да съдържа:

· Цена за покупка на имота.

· Инвестиционна програма за развитието на имота.

3. При оценката на предложенията се вземат предвид следните критерии:

3.1. Цената за покупка на имота – Най–високата цена получава 10 точки, а всяка по-ниска – между 1 и 9 точки.

3.2. Инвестиционната програма за развитието на имота - от 1 до 15 точки в зависимост от очакваната полза за община Елена.

4. За спечелил конкурса се определя кандидатът, събрал най-много точки по отделните критерии.

5. Комисията си запазва правото да не определи спечелил конкурса участник, ако счете, че предложението не може да бъде осъществено при така предложените условия.

6. Утвърждава конкурсна документация, както следва:

- Предложение;

- Проекто – договор;

- АОС на имота - копие;

- Конкурсни условия;

- Декларация за оглед на обекта;

- Декларация за липса на просрочени парични задължения към община Елена.

7. Конкурсът да се проведе от комисия в състав:

Председател: Йордан Кирчев – Зам. кмет;

Членове: 1. Веселка Коева – юрист;

2. Петя Добрева – Ст. специалист “ОСП”;

3. Димка Петрова – Гл. счетоводител;

4. Анка Стойкова – Гл. инженер;

5. Георги Аргиров – Общински съветник;

6. Стоян Николов – Общински съветник.

Резервни членове:

1. Йордан Цветанов – юрист;

2. Силвия Мирянова – Мл. счетоводител;

3. Красимир Николов – Общински съветник.

Възлага на Кмета на общината провеждането на конкурса за продажбата на горепосочения имот и го упълномощава да сключи договора за продажба със спечелилия участник.

По четвърта точка от дневния ред:

Председателят на Общински съвет г-н Симеон Кънчев даде думата на кмета на общината г-н Сашо Топалов да запознае присъстващите с предложението за продажба на имот – общинска собственост, находящ се в с.Константин.

Кмета на общината г-н Сашо Топалов запозна присъстващите с предложението за продажба на имот – общинска собственост, находящ се в с. Константин.

В 15.00 часа залата напуска общинския съветник инж.Иван Маринов.

В залата присъстват 15 общински съветника.

Председателя на Общинския съвет даде думата за изказване на становище на:

Стоян Николов – председател на Постоянната комисия по “Общинска собственост, земеделие и гори”: Постоянната комисия разгледа на свое заседание проведено на 28.06.2006 г. от 16.30 часа предложението за продажба на имот – общинска собственост, находящ с в с.Константин, като го подкрепя с 4 гласа „за”.

Дадена бе думата за изказване на становище на:

Инж. Георги Аргиров – председател на Постоянната комисия по “Местно самоуправление, нормативна уредба, регионална политика и евроинтеграция”: Постоянната комисия разгледа на свое заседание проведено на 28.06.2006 г. от 16.00 часа предложението за продажба на имот – общинска собственост, находящ се в с. Константин, като го подкрепя с 4 гласа „за” и 1 „въздържал се”.

Дадена бе думата за изказвания. Такива не постъпиха.

В залата присъстват 15 общински съветника.

Председателят на Общински съвет г-н Симеон Кънчев подложи на гласуване предложението за продажба на имот – общинска собственост, находящ се в с. Константин:
“ЗА” – 14, “ПРОТИВ” – 1, “ВЪЗДЪРЖАЛИ СЕ” – няма. Приема се.
След проведеното гласуване Общински съвет – Елена взема следното

РЕШЕНИЕ № 46/ 30.06.2006 г.

ОТНОСНО: Продажба на имот – общинска собственост

На основание чл.21, ал.1, т.8 от ЗМСМА и чл.35, ал.2 от ЗОС, Общински съвет – Елена
РЕШИ:

1. Дава съгласие да се извърши продажба на недвижим имот – частна общинска собственост, актуван с АОС № 449/21.02.2006 г., представляващ застроен УПИ III, кв. 11а по плана на с. Константин, община Елена, с площ от 8 555 кв.м. при граници на имота: улица, зем. земя, УПИ II – “Предачен цех”, УПИ I – “За индустрия”на собственика на законно построените върху него сгради на цена от 27 200.00 лв.
2. Упълномощава кмета на Общината да сключи договора за продажба.

По пета точка от дневния ред:

Председателят на Общински съвет г-н Симеон Кънчев даде думата на кмета на общината г-н Сашо Топалов да запознае присъстващите с предложението за продажба на имот – общинска собственост, находящ се в с.Дрента.

В 15.10 часа в залата влиза общинския съветник инж. Иван Маринов.

В залата присъстват 16 общински съветника.

Кмета на общината г-н Сашо Топалов запозна присъстващите с предложението за продажба на имот – общинска собственост, находящ се в с.Дрента.

Председателя на Общинския съвет даде думата за изказване на становище на:

Стоян Николов – председател на Постоянната комисия по “Общинска собственост, земеделие и гори”: Постоянната комисия разгледа на свое заседание проведено на 28.06.2006 г. от 16.30 часа предложението за продажба на имот – общинска собственост, находящ с в с. Дрента, като го подкрепя с 4 гласа „за”.

Дадена бе думата за изказване на становище на:

Инж. Георги Аргиров – председател на Постоянната комисия по “Местно самоуправление, нормативна уредба, регионална политика и евроинтеграция”: Постоянната комисия разгледа на свое заседание проведено на 28.06.2006 г. от 16.00 часа предложението за продажба на имот – общинска собственост, находящ се в с. Дрента, като го подкрепя с 5 гласа „за”.

Дадена бе думата за изказвания. Такива не постъпиха.
В залата присъстват 16 общински съветника.

Председателят на Общински съвет г-н Симеон Кънчев подложи на гласуване предложението за продажба на имот – общинска собственост, находящ се в с.Дрента:
“ЗА” – 16, “ПРОТИВ” – няма, “ВЪЗДЪРЖАЛИ СЕ” – няма. Приема се.

След проведеното гласуване Общински съвет – Елена взема следното

РЕШЕНИЕ № 47/ 30.06.2006 г.

ОТНОСНО: Продажба на имот – общинска собственост

На основание чл.21, ал.1, т.8 от ЗМСМА и чл.35, ал.2 от ЗОС, Общински съвет – Елена
РЕШИ:

1. Дава съгласие да се извърши продажба на недвижим имот – частна общинска собственост, актуван с АОС № 360/29.12.2003 г., представляващ застроен УПИ ХIV, кв. 1 по плана на с. Дрента, община Елена, с площ от 960 кв.м. при граници на имота: УПИ ХV, УПИ ХIII, зем. земя, улица, на собствениците на законно построената върху него сграда  на цена от 2 800.00 лв..

2. Упълномощава кмета на Общината да сключи договора за продажба.

По шеста точка от дневния ред:

Председателят на Общински съвет г-н Симеон Кънчев даде думата на кмета на общината г-н Сашо Топалов да запознае присъстващите с предложението за продажба на придаваеми части от имоти – общинска собственост.

Кмета на общината г-н Сашо Топалов запозна присъстващите с предложението за продажба на придаваеми части от имоти – общинска собственост.

Дадена бе думата за изказване на становище на:

Стоян Николов – председател на Постоянната комисия по “Общинска собственост, земеделие и гори”: Постоянната комисия разгледа на свое заседание проведено на 28.06.2006 г. от 16.30 часа предложението за продажба на придаваеми части от имоти – общинска собственост, като го подкрепя с 4 гласа „за”.

Дадена бе думата за изказване на становище на:

Инж. Георги Аргиров – председател на Постоянната комисия по “Местно самоуправление, нормативна уредба, регионална политика и евроинтеграция”: Постоянната комисия разгледа на свое заседание проведено на 28.06.2006 г. от 16.00 часа предложението за продажба на придаваеми части от имоти – общинска собственост, като го подкрепя с 4 гласа „за” и 1 „против”.

Дадена бе думата за изказвания. Такива не постъпиха.

В залата присъстват 16 общински съветника.

Председателят на Общински съвет г-н Симеон Кънчев подложи на гласуване предложението за продажба на придаваеми части от имоти – общинска собственост:
“ЗА” – 14, “ПРОТИВ” – 1, “ВЪЗДЪРЖАЛИ СЕ” – 1. Приема се.

След проведеното гласуване Общински съвет – Елена взема следното

РЕШЕНИЕ № 48/ 30.06.2006 г.

ОТНОСНО: Продажба на придаваеми части от имоти – общинска собственост

На основание чл.21, ал.1, т.8 от ЗМСМА във връзка с чл.15, ал.5 от ЗУТ, Общински съвет – Елена
РЕШИ:

1. Дава съгласие за продажба на придаваемите части - частна общинска собственост, а именно:

1.1. Придаваема част с площ от 580 кв.м. към УПИ ХIХ-204, кв. 15 по плана на с. Руховци, при граници на целия имот: УПИ ХХ-204, дере, УПИ ХVIII-65, актувана с АОС № 467/31.05.2006 г. на цена 1 850.00 лв..

1.2. Придаваема част с площ от 135 кв.м. към УПИ ХХ-204, кв. 15 по плана на с. Руховци, при граници на целия имот: улица, дере, УПИ ХIХ-204, УПИ ХХI- “Селсъвет”, актувана с АОС № 468/31.05.2006 г. на цена 430.00 лв..

1.3. Придаваема част с площ от 22 кв.м. към УПИ II-17, кв. 2 по плана на с. Буйновци, при граници на целия имот: улица, УПИ III-“За баня”, улица, УПИ I-16, актувана с АОС № 464/23.05.2006 г. на цена 64.00 лв..

2. Упълномощава Кмета на Общината да сключи договорите за продажба.

По седма точка от дневния ред:

Председателят на Общински съвет г-н Симеон Кънчев даде думата на кмета на общината г-н Сашо Топалов да запознае присъстващите с предложението за предоставяне на помещение на РЗОК – гр. В.Търново.

Кмета на общината г-н Сашо Топалов запозна присъстващите с предложението за предоставяне на помещение на РЗОК – гр. В.Търново.

Дадена бе думата за изказване на становище на:

Стоян Николов – председател на Постоянната комисия по “Общинска собственост, земеделие и гори”: Постоянната комисия разгледа на свое заседание проведено на 28.06.2006 г. от 16.30 часа предложението за  предоставяне на помещение на РЗОК – гр.В.Търново, като го подкрепя с 4 гласа „за”.

Дадена бе думата за изказвания. Такива не постъпиха.

В 15.40 часа залата напуска общинския съветник инж.Иван Маринов.

В залата присъстват 15 общински съветника.

Председателят на Общински съвет г-н Симеон Кънчев подложи на гласуване предложението за предоставяне на помещение на РЗОК – гр.В.Търново:
“ЗА” – 15, “ПРОТИВ” – няма, “ВЪЗДЪРЖАЛИ СЕ” – няма. Приема се.

След проведеното гласуване Общински съвет – Елена взема следното

РЕШЕНИЕ № 49/ 30.06.2006 г.

ОТНОСНО: Предоставяне на помещение на РЗОК – гр. В.Търново

На основание чл.21, ал.1, т.8 от ЗМСМА, чл.12, ал.3 от ЗОС, чл.7, ал.3 от НРПУРОИКПКООЕ, Общински съвет – Елена
РЕШИ:

1. Предоставя за безвъзмездно ползване за срок от 1 година на РЗОК – гр. В.Търново за нуждите на РЗОК – офис Елена помещение 0 109 с площ от 16 кв.м. на І етаж в административната сграда на община Елена, находяща се на ул.”Ил.Макариополски” № 24 в гр. Елена, актувана с акт за публична общинска собственост № 283/25.07.2001 г., при граници на помещението: помещение № 111, помещение № 108, коридор.

2. Възлага на кмета на общината да сключи договора за безвъзмездно ползване.

По осма точка от дневния ред:

Председателят на Общински съвет г-н Симеон Кънчев даде думата на г-н Стоян Николов – председател на Постоянната комисия по ”Общинска собственост, земеделие и гори” да запознае присъстващите с предложението за одобряване от Общински съвет – Елена на пазарна оценка.

В 15.45 часа в залата влиза общинския съветник инж. Иван Маринов.

В залата присъстват 16 общински съветника.

Председателя на Постоянната комисия по ”Общинска собственост, земеделие и гори” г-н Стоян Николов запозна присъстващите с предложението за одобряване от Общински съвет – Елена на пазарна оценка.

Дадена бе думата за изказвания. Такива не постъпиха.

В залата присъстват 16 общински съветника.

Председателят на Общински съвет г-н Симеон Кънчев подложи на гласуване предложението за одобряване от Общински съвет – Елена на пазарна оценка:
“ЗА” – 12, “ПРОТИВ” – 2, “ВЪЗДЪРЖАЛИ СЕ” – 2. Приема се.
След проведеното гласуване Общински съвет – Елена взема следното

РЕШЕНИЕ № 50/ 30.06.2006 г.

ОТНОСНО: Одобряване от Общински съвет – Елена на пазарна оценка

На основание чл.21, ал.1, т.8 от ЗМСМА и чл.7, ал.1, т.9 от НРУПСОЕКТД, Общински съвет – Елена
РЕШИ:

1. Приема пазарната оценка на имот, представляващ:

Поземлен имот с № 000745 с площ от 17,867 дка, находящ се в землището на гр. Елена, местност “Прясълпа” при граници на целия имот: имот № 001943 – Истор. Паметник, имот № 000839 – местен път, имот № 000787 – залесена територия, имот  № 000792 – гора в зем. земи, имот № 001942 – вътрешна река и имот № 000744 – път ІІІ кл. от 40 700 лв. /четиридесет хиляди и седемстотин лева/.

Председателят на Общински съвет – Елена г-н Симеон Кънчев даде думата за обяснение на отрицателен вот на:

Д-р Даниела Лаловска – общински съветник: Използвам правото си на обяснение на отрицателен вот. Гласувах против приемането на това решение, както и не подкрепих предложението да влезе в дневния ред. Считам, че с приемането на това решение нарушаваме Закона за приватизация. Продаваме земя върху която има сгради на дружеството. Според мен решението, което се прие е незаконосъобразно.

По девета точка от дневния ред:

Председателят на Общински съвет г-н Симеон Кънчев даде думата на кмета на общината г-н Сашо Топалов да запознае присъстващите с предложението за даване съгласие на Общински съвет – Елена – за промяна в приетото разпределение на средства по чл. 86, ал.1 от ПМС № 14/31.01.2006 г. за изпълнение на Закона за държавния бюджет на Република България за 2006 г., за изграждане и ремонт на общински пътища.

Кмета на общината г-н Сашо Топалов запозна присъстващите с предложението за даване съгласие на Общински съвет – Елена – за промяна в приетото разпределение на средства по чл. 86, ал.1 от ПМС № 14/31.01.2006 г. за изпълнение на Закона за държавния бюджет на Република България за 2006 г., за изграждане и ремонт на общински пътища.

Председателя на Общинския съвет даде думата за изказване на становище на:

Милко Моллов – председател на Постоянната комисия по „Устройство на територията, опазване на околната среда и водите, благоустрояване, комунални дейности”: Постоянната комисия разгледа на свое заседание проведено на 28.06.2006 г. от 17.00 часа предложението за даване съгласие на Общински съвет – Елена – за промяна в приетото разпределение на средства по чл. 86, ал.1 от ПМС № 14/31.01.2006 г. за изпълнение на Закона за държавния бюджет на Република България за 2006 г., за изграждане и ремонт на общински пътища, като го подкрепя с 4 гласа „за”.

Дадена бе думата за изказвания. Такива не постъпиха.

В залата присъстват 16 общински съветника.

Председателят на Общински съвет г-н Симеон Кънчев подложи на гласуване предложението за даване съгласие на Общински съвет – Елена – за промяна в приетото разпределение на средства по чл. 86, ал.1 от ПМС № 14/31.01.2006 г. за изпълнение на Закона за държавния бюджет на Република България за 2006 г., за изграждане и ремонт на общински пътища:
“ЗА” – 15, “ПРОТИВ” – няма, “ВЪЗДЪРЖАЛИ СЕ” – 1. Приема се.
След проведеното гласуване Общински съвет – Елена взема следното

РЕШЕНИЕ № 51/ 30.06.2006 г.

ОТНОСНО: Даване съгласие на Общински съвет – Елена – за промяна в приетото Разпределение на средства по чл. 86, ал.1 от ПМС № 14/31.01.2006 г. за изпълнение на Закона за държавния бюджет на Република България за 2006 г., за изграждане и ремонт на общински пътища

На основание чл.21, ал.2 от ЗМСМА, Общински съвет – Елена
РЕШИ:

Общински съвет – Елена дава съгласие на община Елена да извърши промяна в приетото Разпределение на средства по чл. 86, ал. 1 от ПМС № 14/31.01.2006 г. за изпълнение на Закона за държавния бюджет на Република България за 2006 г., за изграждане и ремонт на общински пътища, като отпуснатите 110 000 лв. за обект Път ІV-53407 „Буйновци – Нешевци”, км 0+000 – 3+600 бъдат преразпределени за обект Път ІV-53014 „ІІ-53 – Руховци”, км 0+000 – 1+400.
Поради изчерпване на дневния ред Председателя на Общински съвет г-н Симеон Кънчев закри 3-то заседание на Общински съвет – Елена в 16.10 часа.

Препис от протокола се изпраща на Областен управител – Велико Търново, Районна прокуратура – Елена и Кмета на Община Елена за сведение.

	
	Председател на

Общински съвет – Елена:

	
	(Симеон Кънчев)

	Изготвил протокола

Главен специалист ОбС:
	

	(Станислава Кабакова)

